ഇസബെല്ല റോസ്സെല്ലിനി

ഒരു ഇറ്റാലിയൻ നടിയും, സംവിധായികയും, എഴുത്തുകാരിയും, ജീവകാരുണ്യപ്രവർത്തകയും മോഡലുമാണ് **ഇസബെല്ല ഫിയോറെല്ല ഇലക്ട്ര ജിയോവന്ന റോസ്സെല്ലിനി** (ജനനം ജൂൺ 18, 1952). സ്വീഡിഷ് നടി ഇൻഗ്രിഡ് ബെർഗ്മാൻറെയും ഇറ്റാലിയൻ നിയോറിയലിസ്റ്റ് ചലച്ചിത്ര സംവിധായകൻ റോബർട്ടോ റോസ്സെല്ലിനിയുടെയും മകളായ അവർ ലാൻകോം മോഡലായി വിജയകരമായി പ്രവർത്തിക്കുകയും ബ്ലൂ വെൽവെറ്റ് (1986), ഡെത്ത് ബികംസ് ഹെർ (1992) എന്നീ ചിത്രങ്ങളിലെ അഭിനയത്തിലൂടെ ശ്രദ്ധിക്കപ്പെടുകയും ചെയതു. ക്രൈം ഓഫ് ദി സെഞ്ച്വറി (1996) എന്ന ചിത്രത്തിലെ അഭിനയത്തിന് റോസെല്ലിനിക്ക് ഗോൾഡൻ ഗ്ലോബ് പുരസ്കാരം ലഭിച്ചിരുന്നു.
## മുൻകാലജീവിതം
സ്വീഡിഷ്, ജർമ്മൻ വംശജയായ സ്വീഡിഷ് നടി ഇൻഗ്രിഡ് ബെർഗ്മാൻറെയും, റോമിലെ പിസ, ടസ്കാനിയിലെ ഒരു കുടുംബത്തിൽ നിന്നുള്ള ഇറ്റാലിയൻ സംവിധായകൻ റോബർട്ടോ റോസ്സെല്ലിനിയുടെയും മകൾ ആയി റോസല്ലിനി റോമിൽ ജനിച്ചു. അവരുടെ ഇരട്ട സഹോദരി ഇറ്റാലിയൻ സാഹിത്യത്തിലെ പ്രൊഫസറായ ഇസൊറ്റ ഇൻഗ്രിഡ് റോസ്സെല്ലിനിയെ കൂടാതെ അവർക്ക് അമ്മ വഴി മൂന്ന് സഹോദരങ്ങളുമുണ്ട്. ഒരു സഹോദരൻ, റോബർട്ടോനോ ഇങ്മർ റോസ്സെലിനിയെക്കൂടാതെ ടെലിവിഷനിൽ ജോലി ചെയ്തിരുന്ന ഒരു അർദ്ധസഹോദരി പിയ ലിൻഡ്സ്ട്രോം  എന്നിവർ അമ്മയുടെ ആദ്യവിവാഹമായ പെറ്റെർ ലിൻഡ്സ്ട്രോമിനൊപ്പമാണ് .താമസിക്കുന്നത്.  അവർക്ക് പിതാവിൻറെ മറ്റ് രണ്ട് ദാമ്പത്യബന്ധത്തിൽ നിന്നുള്ള റൊമാനോ (ഒന്പതാം വയസ്സിൽ മരിച്ചു), റെൻസോ, ഗിൽ, റഫേല്ല എന്നീ നാല് സഹോദരങ്ങൾ കൂടിയുണ്ട്.

റോസ്സെല്ലിനി റോമിലും സാന്റാ മരിനെല്ലയിലും പാരിസിലും ആയി വളർന്നു. അഞ്ച് വയസ്സിൽ അവർക്ക് അപ്പെൻഡിസൈറ്റിസിൻറെ ഒരു ശസ്ത്രക്രിയ ചെയ്തിരുന്നു. സ്കോളിയോസിസിന് രോഗനിർണ്ണയവും 11 വയസുള്ളപ്പോൾ നടത്തിയിരുന്നു.ഇത് മാറ്റാൻ വേണ്ടി, അവർ 18 മാസത്തെ കഠിനമായ വേദാനാജനകമായ വ്യായാമമുറ നടത്തുകയും അവരുടെ കണങ്കാൽ അസ്ഥികളുടെ ഒരു കഷണം ഉപയോഗിച്ച് നട്ടെല്ലിൽ ശസ്ത്രക്രിയയും നടത്തിയിരുന്നു. തത്ഫലമായി, അവർക്ക് ശരീരത്തിൻറെ പിൻഭാഗത്തും പിന്നിലെ കണങ്കാലിലും ശസ്ത്രക്രിയ അടയാളങ്ങൾ അവശേഷിച്ചിരുന്നു.

19-ാം വയസ്സിൽ ന്യൂയോർക്ക് സിറ്റിയിലേക്ക് പോകുകയും അവിടെ ഫിഞ്ച് കോളേജിൽ പഠിക്കുകയും ഒരു പരിഭാഷകയായും ഒരു RAI ടെലിവിഷൻ റിപ്പോർട്ടറായും അവർ പ്രവർത്തിച്ചിരുന്നു. റോബർട്ടോ ബെനിഗ്നി അവതരിപ്പിക്കുന്ന ഒരു ടി.വി പരിപാടിയായ ലാൽട്ര ഡൊമെനിക്കയിലും (ദി അദർ സൺഡേ) അവർ അഭിനയിച്ചിരുന്നു. എന്നിരുന്നാലും, മാർട്ടിൻ സ്കോർസെസുമായി (1979-1982) വിവാഹം ചെയ്യുന്നതുവരെ ന്യൂയോർക്കിൽ മുഴുവൻ സമയം ചിലവഴിക്കുമെന്ന് അവർ മുൻകൂട്ടി തീരുമാനിച്ചിരുന്നില്ല.

## കരിയർ
28 വയസ്സുള്ളപ്പോൾ, മോഡലിംഗ് ജീവിതം തുടങ്ങിയപ്പോൾ തന്നെ ബ്രിട്ടീഷ് വോഗിനുവേണ്ടി ബ്രൂസ് വെബറും അമേരിക്കൻ വോഗിനുവേണ്ടി ബിൽ കിംഗും ആണ് ഫോട്ടോഗ്രാഫുകൾ തയ്യാറാക്കിയത്. ഫോട്ടോഗ്രാഫർമാരായ റിച്ചാർഡ് അവെദൻ, സ്റ്റീവൻ മീസെൽ, ഹെൽമുട്ട് ന്യൂട്ടൺ, പീറ്റർ ലിൻഡർബർഗ്, നോർമൻ പാർക്കിൻസൺ, ഈവ് ആർനോൾഡ്, ഫ്രാൻസെസ്കോ സ്കാവുല്ലോ, ആനി ലെയിബോവിറ്റ്സ്, ഡെനിസ് പീൽ, റോബർട്ട് മാപ്പിൾതോർപ്പ് എന്നിവരോടൊപ്പവും പ്രവർത്തിച്ചിട്ടുണ്ട്. മേരി ക്ളയർ, ഹാർപേഴ്സ് ബസാർ, വാനിറ്റി ഫെയർ, എല്ലെ തുടങ്ങിയ മാസികകളിൽ അവരുടെ ചിത്രം പ്രസിദ്ധീകരിച്ചിട്ടുണ്ട്. 1988 മാർച്ചിൽ പാരീസിൽ നടന്ന മ്യൂസി ഡി ആർട്ട് മോഡേണിൽ *പോർട്രെയ്റ്റ് ഓഫ് എ വുമൺ* എന്ന അവരുടെ ഫോട്ടോഗ്രാഫിയുടെ പ്രദർശനം നടന്നിരുന്നു.

റോസല്ലിനിയുടെ മോഡലിംഗ് ജീവിതം അമേരിക്കയിലെ നാൻസി ഡ്യുറ്റിയൽ, യൂറോപ്പിലെ കരോൾ ആൾട്ട് എന്നിവരെ പിൻതള്ളിക്കൊണ്ട് 1982-ൽ ലാൻകോമ എന്ന ഫ്രഞ്ച് സൗന്ദര്യവർദ്ധക ബ്രാൻഡിൻറെ എക്സ്ക്ലൂസീവ് സ്പോക്ക്സ് മോഡൽ ആയി മാറി. ലാൻകോമിൽ 1990-ൽ ട്രെസർ എന്ന സുഗന്ധ ഉൽപന്ന വികസനത്തിൽ അവർ പങ്കാളിയായിരുന്നു.1996-ൽ, 43 വയസുള്ളപ്പോൾ, ലാൻകോമിൽ നിന്ന് അവരെ നീക്കം ചെയ്തു. 2016 ൽ 63 വയസുള്ളപ്പോൾ ലാൻകോമോയുടെ പുതിയ വനിതാ സി.ഇ.ഒ. ഉം ഫ്രാങ്കോയ്സ് ലേമാൻ, ഒരു ആഗോള ബ്രാൻഡ് അംബാസഡറും ആയി. 

1992 ഒക്ടോബറിൽ റോസെല്ലിനി  മഡോണയുടെ സെക്സ് എന്ന വിവാദ പുസ്തകത്തിന് മോഡലായിയായി.  റോസെല്ലിനി വിജയകരമായ ടോപ്പ് 5 ഹിറ്റ് ഗാനങ്ങളുൾക്കൊള്ളുന്ന മഡോണയുടെ മ്യൂസിക് വീഡിയോ 1992 ലെ ശരത്കാലത്തിൽ പുറത്തിറങ്ങിയ "എറോട്ടിക്ക"യിലും പങ്കെടുത്തു.

2004-ൽ ഇറ്റാലിയൻ സിൽ‌വേർ‌സ ക്രൂയിസ് കമ്പനിയുടെ ഉദ്ഘാടന ബ്രാൻഡ് അംബാസഡറായിരുന്ന റോസെല്ലിനി അച്ചടി പരസ്യങ്ങളിലും അവരുടെ വെബ്‌സൈറ്റിലും പ്രത്യക്ഷപ്പെട്ടു. 2004-ൽ ലോകമെമ്പാടുമുള്ള മാർക്കറ്റിംഗ് ആന്റ് കമ്മ്യൂണിക്കേഷൻസിന്റെ സീനിയർ വൈസ് പ്രസിഡൻറ് ബാർബറ മക്കർമാൻ പ്രസ്താവന സമയത്ത് പറയുകയുണ്ടായി “ സിൽ‌വേർ‌സയ്ക്കനുയോജ്യമായ രീതിയിൽ ചാരുത, ആകർഷകത്വം, ലോകപരിജ്ഞാനം എന്നിവ ഒത്തിണങ്ങിയ മികച്ച വ്യക്തിത്വമാണ് ഇസബെല്ല.

## സിനിമയും ടെലിവിഷനും
1976-ൽ പുറത്തിറങ്ങിയ എ മാറ്റർ ഓഫ് ടൈം എന്ന സിനിമയിൽ ഹ്രസ്യ കഥാപാത്രത്തെ അവതരിപ്പിച്ചുകൊണ്ട് റോസെല്ലിനി ചലച്ചിത്ര രംഗത്തെത്തി. 1979-ൽ പുറത്തിറങ്ങിയ Il പ്രാട്ടോ എന്ന ചിത്രമായിരുന്നു അവളുടെ ആദ്യ വേഷം. 1980-ൽ റെൻസോ അർബോറിന്റെ Il പാപോച്ചിയോ എന്ന ചിത്രത്തിൽ മാർട്ടിൻ സ്കോസെസിനൊപ്പം അഭിനയിച്ചു.

1982-ൽ അമ്മയുടെ മരണശേഷം, റോസെല്ലിനി അമേരിക്കൻ ചിത്രമായ വൈറ്റ് നൈറ്റ്സിൽ (1985) ആദ്യമായി അഭിനയിച്ചു. തുടർന്ന് ഡേവിഡ് ലിഞ്ച് ചിത്രമായ ബ്ലൂ വെൽവെറ്റിൽ പീഡിപ്പിക്കപ്പെട്ട നൈറ്റ്ക്ലബ് ഗായിക ഡൊറോത്തി വാലൻസ് എന്ന കഥാപാത്രത്തെ അവതരിപ്പിച്ചു, അതിൽ അവർ സ്വന്തമായി ഗാനാലാപനവും നടത്തിയിരുന്നു. കസിൻസ് (1989), ഡെത്ത് ബികംസ് ഹെർ (1992), ഫിയർലെസ് (1993), ഇമ്മോർട്ടൽ ബിലവ്ഡ് (1994) എന്നീ ചിത്രങ്ങളിലെ അഭിനയവും ഈ കാലയളവിൽ ശ്രദ്ധേയമായി തീർന്നു. 1996-ൽ, ഫ്രണ്ട്സ് എന്ന ടിവി പരമ്പരയിലെ "ദി വൺ വിത്ത് ഫ്രാങ്ക് ജൂനിയർ" എന്ന എപ്പിസോഡിൽ അവർ അതിഥിയായെത്തി.

2003-ൽ, അലിയാസ് എന്ന ടെലിവിഷൻ പരമ്പരയിൽ റോസെല്ലിനി ഓർമ്മയിൽവരുന്ന ഒരു കഥാപാത്രമായിരുന്നു. അതേ വർഷം തന്നെ, ഗൈ മാഡിൻ സംവിധാനം ചെയ്ത കനേഡിയൻ ചിത്രമായ ദി സാഡസ്റ്റ് മ്യൂസിക് ഇൻ ദി വേൾഡിലും അവർ അഭിനയിച്ചു. 2004-ൽ, സയൻസ് ഫിക്ഷൻ ചാനൽ മിനിസീരിയലായ ലെജൻഡ് ഓഫ് എർത്ത്‌സീയിൽ അവർ ഹൈ പ്രീസ്റ്റസ് താർ എന്ന കഥാപാത്രത്തെ അവതരിപ്പിച്ചു. റോസെല്ലിനി "വളരെ  മികച്ച അഭിനയം സ്‌ക്രീനിലേക്ക് എത്തിച്ചു" ഇത്രയും നല്ല മഠാധ്യക്ഷയാകാൻ,അധികാരബോധമുള്ള ഒരാളെയാണ് ഞങ്ങൾക്ക് ആവശ്യമായിരുന്നത് എന്ന് സംവിധായകൻ റോബർട്ട് ലീബർമാൻ പറയുകയുണ്ടായി... 

2006-ൽ, റോസെല്ലിനി നിരവധി ടെലിവിഷൻ ഡോക്യുമെന്ററികളിൽ അഭിനയിച്ചു.  ഡിസ്കവറി ചാനലിന്റെ ഡിസ്കവറി അറ്റ്ലസ് പരമ്പരയ്ക്കായി ഇറ്റലിയിൽ രണ്ട് മണിക്കൂർ ദൈർഘ്യമുള്ള ഒരു ടെലിവിഷൻ സ്പെഷ്യലിന് അവർ വിവരണം നൽകുകയുണ്ടായി. തുടർന്ന്, സെഗ്‌വേ പി.ടി. കണ്ടുപിടുത്തക്കാരനായ ഡീൻ കാമെനോടൊപ്പം, ചലച്ചിത്ര വ്യവസായത്തിലെ പരിചയസമ്പന്നനായ റോബർട്ട് റെഡ്ഫോർഡ് സ്ഥാപിച്ച ഒരു സ്വതന്ത്ര ചലച്ചിത്ര ശൃംഖലയായ സൺഡാൻസ് ചാനലിൽ (2014 മുതൽ സൺഡാൻസ് ടിവി എന്നറിയപ്പെടുന്നു) അവതരിപ്പിച്ച ഒരു പരമ്പരയായ ഐക്കണോക്ലാസ്റ്റ്സിന്റെ ഒരു എപ്പിസോഡിൽ അവർ തന്റെ ഭൂതകാലത്തെയും വർത്തമാനകാലത്തെയും പ്രവർത്തനങ്ങളെക്കുറിച്ച് സംസാരിക്കുകയുണ്ടായി.  തുടർന്ന്  2006-ൽ ഗൈ മാഡിൻ സംവിധാനം ചെയ്ത മൈ ഡാഡ് ഈസ് 100 ഇയേഴ്‌സ് ഓൾഡ് എന്ന ഹ്രസ്വചിത്രം സൺഡാൻസ് ചാനൽ വാങ്ങി. റോസെല്ലിനി തന്റെ പിതാവിന് വേണ്ടി സൃഷ്ടിച്ച ഒരു ആദരാഞ്ജലി. ചിത്രത്തിൽ, ഫെഡറിക്കോ ഫെല്ലിനി, ആൽഫ്രഡ് ഹിച്ച്കോക്ക്, അമ്മ ഇൻഗ്രിഡ് ബെർഗ്മാൻ എന്നിവരുൾപ്പെടെയുള്ള മിക്കവാറും എല്ലാ വേഷങ്ങളും അവർ അവതരിപ്പിച്ചു. "അനുചിതമായ" ആദരാഞ്ജലി എന്ന് വിളിച്ചുകൊണ്ട് റോസെല്ലിനിയുടെ ഇരട്ട സഹോദരി ഇസോട്ട ഇൻഗ്രിഡ് ഷോർട്ട് ഫിലിമിനെ വിമർശിക്കുകയുണ്ടായി.

## വ്യക്തിജീവിതം

റോസെല്ലിനിക്ക് ഇറ്റലി, യുണൈറ്റഡ് സ്റ്റേറ്റ്സ് എന്നീ രാജ്യങ്ങളിലായി ഇരട്ട പൗരത്വമുണ്ട്.അവർക്ക് ഇറ്റാലിയൻ, ഫ്രഞ്ച്, ഇംഗ്ലീഷ് എന്നീ ഭാഷകൾ നന്നായി സംസാരിക്കാൻ കഴിയും. 

റോസെല്ലിനി 1979-ൽ ചലച്ചിത്ര നിർമ്മാതാവ് മാർട്ടിൻ സ്കോർസെസിയെ വിവാഹം കഴിച്ചു.1982-ൽ അവരും സ്കോർസെസിയും വിവാഹമോചനം നേടിയ ശേഷം, 1983 മുതൽ 1986 വരെ റോസെല്ലിനി ജോൺ വീഡെമാനെ വിവാഹം കഴിച്ചു.റോസെല്ലിനിക്ക് എലെട്ര റോസെല്ലിനി വീഡെമാൻ (ജനനം 1983), എന്ന മകളെ കൂടാതെ ഒരു ദത്തുപുത്രൻ റോബർട്ടോ (ജനനം 1993) കൂടിയുണ്ട്.

ചലച്ചിത്ര നിർമ്മാതാവ് ഡേവിഡ് ലിഞ്ചും റോസെല്ലിനിയും 1986 മുതൽ 1991 വരെ ദമ്പതികളായിരുന്നു. 1994 മുതൽ 1996 വരെ നടൻ ഗാരി ഓൾഡ്മാനുമായും അവർ വിവാഹനിശ്ചയം നടത്തി.

റോമിൽ വളർന്നപ്പോഴും ന്യൂയോർക്ക് നഗരത്തിൽ താമസിക്കുമ്പോഴും, ഇരട്ട സഹോദരിയായ ഇസോട്ട ഇൻഗ്രിഡിന്റെ  അടുത്താണ് അവർ എപ്പോഴും താമസിച്ചിരുന്നത്.

ഗൈഡ് ഡോഗ് ഫൗണ്ടേഷനു വേണ്ടി ഭാവിയിലെ ഗൈഡ് നായ്ക്കളെ റോസെല്ലിനി വളർത്തുകയും പരിശീലിപ്പിക്കുകയും ചെയ്യുന്നു.

## അഭിനയിച്ച സിനിമകൾ

### Television

### Video game

## Music videos

## അവലംബം

## കൂടുതൽ വായനയ്ക്ക്
*
*
*
*

## പുറം കണ്ണികൾ

* The Babelgum Metropolis Art Prize, of which Isabella Rossellini is the head judge.
* 
* 
* 
* Isabella Rossellini at the Internet Off-Broadway Database

* Interview with Isabella Rossellini after 14 years with Lancôme dead link
* Interview with Isabella Rossellini about her career and her parent's legacy

വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:ഇറ്റാലിയൻ ചലച്ചിത്ര നടികൾ